《孤山后舟中写望》
宋代·葛天民

水接遥空分外宽，孤山月出静中看。
疑从弱水移圆峤，似共姮娥住广寒。
秋雨秋风初过后，荷花荷叶半凋残。
西村数点归鸦湿，老子新题墨未乾。

作者简介：葛天民，字无怀，越州山阴（浙江绍兴）人，徙台州黄岩（今属浙江）曾为僧，，字朴翁，其后返初服，居杭州西湖。与姜夔、赵师秀等多有唱和。其诗为叶绍翁所推许，有《无怀小集》。